《咏怀 其二》
清代·王隼

不独嗟离乱，飘零未有涯。客愁连雁影，乡梦落镫花。

晓月宁留夜，孤云何处家。茫茫隔烟水，秋色上蒹葭。

作者简介：（1644—1700）广东番禺人，字蒲衣。早年慕道术，一度为僧，旋入庐山，六、七年始归。喜弹琵琶，贫窘则琵琶声急。工诗，妻潘孟齐、女瑶湘亦能诗。有《大樗堂初集》、《岭南诗纪》、《梳山七书》等。私谥清逸先生。